DWTS: Ezt gondolják családtagjai Emilio tánctudásáról
Emilio felesége, és kislányuk, Vivi sem rejti épp véka alá, mit gondol a családfő tánctudásáról.
Emilio nemrég intett búcsút a Dancing with the Stars műsorának, és elmondása szerint nehezen tud visszaszokni a tánc nélküli hétköznapokba. „Nagyon hiányzik az egész, egy kis család kezdett ott kialakulni. Hónapok óta gyakoroltunk a táncpartneremmel, Tóth Orsolyával, akinek nem győzök elég hálás lenni” – mondta, majd elárulta, nem fogja abbahagyni a táncot.

„Számomra ő a világbajnok a táncosok között” – nyilatkozta az énekes tánctudásáról kislánya, Vivike, aki nagyon büszke édesapjára. De nem csak ő. Emilio felesége, Tina szintén elérzékenyült, mikor férjének búcsúznia kellett. „Nagyon sajnálom, hogy Emil kiesett. Szerintem lett volna még benne jó pár tánc. Örülök, hogy mostantól a tánc is az életünk része marad. Ha elmegyünk egy lagziba, legalább már nem kell amiatt aggódni, ha parkettre lépünk” – tette hozzá.

Olvass még többet a Dancing with the Stars szereplőiről: 

-   Szombat este két párossal kevesebb lép fel a Dancing with the Starsban
-   Pásztor Anna tényleg úgy éli az életét, hogy lesz miről mesélnie az unokáinak
-   Stohl András szerint a Dancing with the Stars már Hollywood – nem értünk egyet vele
Emilio Dancing with the Stars tánctudás vélemény